ফরিদপুর বাংলাদেশের ঢাকা বিভাগের একটি নগর। এটি পদ্মা নদীর পশ্চিম তীরে ফরিদপুর জেলায় অবস্থিত। কুমার নদ শহরটিকে দুইভাগে বিভক্ত করেছে। ময়েজ মঞ্জিল ও শহরের উপকণ্ঠ অম্বিকাপুরে অবস্থিত জসীম উদ্‌দীনের বাড়ি এখানকার অন্যতম আকর্ষণ।  বাংলার ঐতিহাসিক ফরায়েজি আন্দোলনের কেন্দ্র ছিল ফরিদপুর। এখানে অবস্থিত শ্রীঅঙ্গন হিন্দু মহানাম সম্প্রদায়ের মূল কেন্দ্র হিসেবে পরিচিত।  ফরিদপুর পৌরসভার আয়তন  এবং মোট জনসংখ্যা ২,৩৭,২৮৩ জন।   নামকরণ   ফরিদপুরের পূর্বে নাম ছিল ফতেহাবাদ। ফরিদপুর নামকরণ করা হয়েছে প্রখ্যাত সাধক এবং দরবেশ খাজা মাইনউদ্দিন চিশতীর শিষ্য ও ফরিদপুরের প্রখ্যাত সুফি সাধক শাহ ফরিদের (শেখ ফরিদুদ্দিন) নামানুসারে।   ইতিহাস    কোম্পানি ও ব্রিটিশ শাসন   ১৭৮৬ সালে (মতান্তরে ১৮১৫) ফরিদপুর জেলা প্রতিষ্ঠিত হয়, নাম ছিল জালালপুর ও সদরদপ্তর ছিল ঢাকা। তখন বর্তমান ফরিদপুরের নাম ছিল ফতেহবাদ। ১৮০৭ সালে ফরিদপুর জেলার সদর দপ্তর ফরিদপুরে স্থানান্তর করা হয়। ১৮২৫ সালে ফরিদপুর কারাগার প্রতিষ্ঠিত হয়।  ১৮৪০ সালে তৎকালীন জেলা ম্যাজিস্ট্রেট এডগার এফ লুথার ‘ইংলিশ সেমিনারি স্কুল’ নামে একটি বিদ্যালয় প্রতিষ্ঠিত করেন যা ১৮৫১ সালে ফরিদপুর জিলা স্কুল নামে আত্মপ্রকাশ করে। ১৮৬৯ সালে প্রতিষ্ঠিত হয় ফরিদপুর পৌরসভা। ১৮৭৩ সালে ফরিদপুর টাউন থিয়েটার (বর্তমানে কার্যক্রম বন্ধ) প্রতিষ্ঠিত হয়। এই সময়ে চৌধুরী ময়েজউদ্দিন বিশ্বাস ফরিদপুরের একজন প্রভাবশালী জমিদার ছিলেন। তিনি ১৮৮৫ সালে ময়েজ মঞ্জিল নির্মাণ করেন। ফরিদপুর জজ কোর্ট ভবনও এই সময়েই নির্মাণ করা হয়েছে। ১৮৮৯ সালে ফরিদপুর জিলা স্কুলের পশ্চিম পাশে ফরিদপুর উচ্চ বিদ্যালয় ও বর্তমান দক্ষিণ ঝিলটুলিতে হিতৈষী উচ্চ বিদ্যালয় প্রতিষ্ঠিত হয়। ১৮৯৪ সালে ফরিদপুরে কোতয়ালী থানা প্রতিষ্ঠিত হয়।  ১৮৯৯ সালে কুষ্টিয়া–গোয়ালন্দ ঘাট লাইনের বর্তমান  হতে  পর্যন্ত রেলপথ নির্মিত হয়। তখন ফরিদপুর রেলওয়ে স্টেশন নির্মাণ করা হয়।  ১৯১০ সালে ফরিদপুর সরকারি বালিকা উচ্চ বিদ্যালয় প্রতিষ্ঠিত হয়। ১৯১৭ সালে ফরিদপুর জেনারেল হাসপাতাল নির্মাণ করা হয়। ১৯১৮ সালে অম্বিকাচরণ মজুমদার রাজেন্দ্র কলেজ প্রতিষ্ঠিত করেন। ১৯২১ সালে ‘ফরিদপুর টাউন হল’ নির্মাণ করা হয়, পরবর্তীতে এই টাউন হলের নাম অম্বিকাচরণ মজুমদারের নামানুসারে অম্বিকা মেমোরিয়াল হল নামকরণ করা হয়। ১৯২৭ ফরিদপুর আদর্শ বালিকা উচ্চ ও ১৯৩২ সালে বর্তমান হালিমা গার্লস স্কুল এন্ড কলেজ প্রতিষ্ঠিত হয়।  ব্রিটিশ শাসনের সময় ফরিদপুরের বানিজ্যিক কেন্দ্র ছিল বর্তমানের চকবাজার ও রথখোলা যেখানে বর্তমান হাজী শরীয়তুল্লাহ বাজার তৈরি করা হয়েছে। বাজার দুইটি কুমার নদের দুই পাড়ে হওয়াই ১৯৩৫ সালে আলিমুজ্জামান সেতু নির্মাণ করা হয় যা বর্তমানে 'বেইলি ব্রিজ' নামে পরিচিত। ১৯৩৬ সালে তৎকালীন ফরিদপুর জজ কোর্টের বিচারক মৌলভি তমিজউদ্দিন খান বর্তমান পুরাতন কোর্ট জামে মসজিদ প্রতিষ্ঠিত করেন।   পূর্ব-পাকিস্তান   ১৯৫২ সালে ভাষা আন্দোলনের সময় শেখ মুজিবুর রহমান ও মহিউদ্দিন আহমেদ ফরিদপুর কারাগারে বন্দি হিসেবে ছিলেন।  ১৯৫৬ সালে ফরিদপুর স্টেডিয়াম নির্মাণ করা হয়। ১৯৬৩ সলে ফরিদপুরে ফরিদপুর পলিটেকনিক ইনস্টিটিউট, ১৯৬৬ ফরিদপুরগভঃ কমার্শিয়াল ইনস্টিটিউট ও সারদা সুন্দরী মহিলা কলেজ, ১৯৬৮ সালে ইয়াছিন কলেজ প্রতিষ্ঠিত হয়।   জনপরিসংখ্যান   বাংলাদেশের জনশুমারি ও গৃহগণনা ২০২২ অনুযায়ী ফরিদপুর পৌরসভায় মোট ৫৭,২২৭টি পরিবার রয়েছে ও ২,৩৭,২৮৩ জন মানুষ বসবাস করে। এর মধ্যে পুরুষ ১১৮৭১৭ জন, নারী ১১৮৫৪৯ জন ও হিজড়া ১৭ জন।  ফরিদপুর পৌরসভায় মোট ৬৭,৪৫২ জন কর্মজীবী রয়েছেন। এর মধ্যে পুরুষ ৫৮,২৩৪ জন এবং নারী ৯,২১৮ জন। অন্যদিকে মোট ৫৫,৮৩৭ জন ব্যক্তি গৃহকর্মের সঙ্গে জড়িত রয়েছেন যাদের মধ্যে ৫৪,৩৬০ জনই নারী। কর্মজীবীদের মধ্যে ৮৪.২০ শতাংশ সেবামূলক, ৯.৮ শতাংশ শিল্প ও ৬ শতাংশ কৃষি কর্মের সঙ্গে জড়িত।   ধর্ম   ২০২২ সালের জনশুমারি ও গৃহগণনা অনুযায়ী ফরিদপুর পৌরসভায় বসবাসকারী ২,৩৭,২৮৩ জন মানুষের মধ্যে ২,০৭,২৭৮ জন ইসলাম, ২৯,০৯৪ জন হিন্দু, ৮৮৫ জন খ্রিস্ট, ১৩ জন বৌদ্ধ ও ১৩ জন অন্যান্য ধর্মের অনুসারী ছিলেন।   শিক্ষাপ্রতিষ্ঠান    বিশ্ববিদ্যালয়  টাইমস বিশ্ববিদ্যালয় বাংলাদেশ (২০১৩)  কলেজ  ফরিদপুর মেডিকেল কলেজ (১৯৯২)  ডায়াবেটিক এসোসিয়েশন মেডিকেল কলেজ (২০০৯)  ফরিদপুর ইঞ্জিনিয়ারিং কলেজ (২০১০)  সরকারি রাজেন্দ্র কলেজ (১৯১৮)  সরকারি সারদা সুন্দরী মহিলা কলেজ (১৯৬৬)  সরকারি ইয়াছিন কলেজ (১৯৬৮)  ফরিদপুর সরকারি কলেজ (১৯৬৬)  ফরিদপুর সিটি কলেজ (১৯৯২)  ফরিদপুর মহাবিদ্যালয় (১৯৯৪)   অন্যান্য  বাংলাদেশ নদী গবেষণা ইনস্টিটিউট  ফরিদপুর পলিটেকনিক ইনস্টিটিউট (১৯৬৩)  ইনস্টিটিউট অব মেরিন টেকনোলজি  ফরিদপুর টেক্সটাইল ইনস্টিটিউট  মেডিকেল এসিস্ট্যান্ট ট্রেনিং ইনস্টিটিউট   মাধ্যমিক ও উচ্চমাধ্যমিক  হালিমা গার্লস স্কুল এন্ড কলেজ (১৯৩২)  পুলিশ লাইন্‌স স্কুল অ্যান্ড কলেজ (১৯৬২)  ফরিদপুর জেলা প্রশাসন স্কুল এন্ড কলেজ (২০২০)   মাধ্যমিক বিদ্যালয়  ফরিদপুর জিলা স্কুল (১৮৪০)  ফরিদপুর উচ্চ বিদ্যালয় (১৮৮৯)  ফরিদপুর সরকারি বালিকা উচ্চ বিদ্যালয়  (১৯১০)  হিতৈষী উচ্চ বিদ্যালয় (১৮৮৯)  ফরিদপুর আদর্শ বালিকা উচ্চ বিদ্যালয় (১৯২৭)  ময়েজউদ্দিন উচ্চ বিদ্যালয় (১৯৩৬)  সাজেদা কবিরউদ্দিন পৌর বালিকা উচ্চ বিদ্যালয় (১৯৭৪)  সারদা সুন্দরী বালিকা উচ্চ বিদ্যালয় (১৯৭৬)  তারার মেলা ঈশান মেমোরিয়াল স্কুল (১৯৭৬)  ঈশান বালিকা উচ্চ বিদ্যালয় (২০০৭)  নুরুল ইসলাম উচ্চ বিদ্যালয় (২০০০)   দর্শনীয় স্থান    পল্লী কবি জসীম উদ্‌দীন সংগ্রহশালা  ময়েজ মঞ্জিল  ফরিদপুর জজ কোর্ট ভবন  অম্বিকা মেমোরিয়াল হল ও পুকুর পাড়  ফরিদপুর মিউজিয়াম  ফরিদপুর স্টেডিয়াম বধ্যভূমি   চিত্রশালা    তথ্যসূত্র    বহিঃসংযোগ        বিষয়শ্রেণী:বাংলাদেশের নগর